Centrum vedecko-technických informácií SR
               	Lamačská cesta 8/A, 811 04 Bratislava

SPRÁVA ZO ZAHRANIČNEJ PRACOVNEJ CESTY

1.  Účastník ZPC:
Andrej Kurucz, Mgr.
Centrum vedecko-technických informácií SR, Lamačská cesta 8/A, 811 24 Bratislava
Styčná kancelária SR pre výskum a vývoj v Bruseli (SLORD)
vedúci kancelárie
anglický, nemecký, český, ruský  

2.  Zahraničná pracovná cesta:
Belgické kráľovstvo, 4.5.2020 (00:01) – 29.5.2020 (23:59)
Zahraničná pracovná cesta prerušená v dňoch:   
 	    	  8.5.2020 – 10.5.2020
              	  		16.5.2020 – 17.5.2020
             	  		23.5.2020 – 24.5.2020
		  	
Styčná kancelária SR pre výskum a vývoj v Bruseli, cestovné a pobytové náklady hradené CVTI SR

3.  Rámcový program pobytu:
Program zahraničnej pracovnej cesty sa v máji 2020 riadil základnými dokumentmi – Štatútom Styčnej kancelárie pre výskum a vývoj v Bruseli a Plánom činnosti Styčnej kancelárie SR pre výskum a vývoj v Bruseli na rok 2020. Od toho sa odvíjali aktivity, ktoré som v rámci pobytu uskutočňoval. 
Pre lepšiu prehľadnosť ich v tejto kapitole rámcovo uvádzam v štyroch bodoch. Kapitola 4 obsahuje detailne a prehľadne rozpracované jednotlivé aktivity, a to vrátane dátumov, časov, miesta konania a informáciách o stretnutiach.
Styčná kancelária SR pre výskum a vývoj v Bruseli (SLORD) ako súčasť Centra vedecko-technických informácií SR zodpovedne pristúpila k opatreniam súvisiacimi so šírením koronavírusu SARS-CoV-2 v Európskej únii. Z tohto dôvodu boli počas mesiaca prijaté opatrenia, ktoré sa týkajú minimalizácie pracovných stretnutí prostredníctvom fyzického kontaktu, všetky ďalšie služby a aktivity zamestnanci Styčnej kancelárie SR pre výskum a vývoj v Bruseli poskytujú prostredníctvom telefonickej komunikácie, elektronickej komunikácie (e-maily a sociálne siete) a videokonferencií (Skype, Zoom, Webex). Tieto služby nie sú poskytované v obmedzenom režime.

Podpora zapájania sa do medzinárodných projektov a pri ich implementácii
Styčná kancelária SR pre výskum a vývoj v Bruseli (SLORD) v spolupráci s Národnou kanceláriou pre program Horizont 2020, zástupcami slovenských výskumných univerzít a Európskou komisiou pripravovala sériu informačných podujatí k nadchádzajúcemu programu EÚ pre výskum a inovácie v 5 krajských mestách SR. Hlavnou ambíciou podujatí bolo priblížiť účastníkom najdôležitejšie novinky nového rámcového programu Horizon Europe, ktorý plynulo nadviaže na súčasný program Horizont 2020, v súčasnosti najväčší a najvýznamnejší program financujúci projekty z oblasti vedy, výskumu a inovácií v Európskej únii počas siedmych rokov v období 2014-2020. Podujatie malo byť určené pre kohokoľvek so záujmom o aktuálne dianie vo svete výskumu a inovácií na európskej úrovni v súvislosti s nástupom nového programu. Vítaní boli akademickí pracovníci, vedci, výskumníci, zástupcovia priemyslu a malých a stredných podnikov, študenti, ale aj širšia verejnosť.
Vzhľadom na aktuálnu situáciu ohľadom pretrvávajúceho šírenia koronavírusu SARS-CoV-2 bude bohužiaľ nemožné uskutočniť jedno až viacero podujatí v krajských mestách v pôvodných dátumoch. V tomto kontexte pripravuje SLORD v spolupráci s vybranými slovenskými univerzitami odborné webináre najmä pre vedenie univerzít a projektových manažérov s cieľom informovať o vybraných novinkách v programe Horizon Europe. Organizácia takéhoto webinára prebehla 15. mája 2020 pre zástupcov Univerzity Komenského v Bratislave a pripravuje sa organizácia ďalšieho webinára so zameraním na BBI JU začiatkom júna 2020.  
Styčná kancelária SR pre výskum a vývoj v Bruseli (SLORD) v spolupráci so zástupcami MŠVVaŠ SR pripravila počas mája 2020 sériu seminárov pre nominovaných národných delegátov (expertov) z prostedia štátnej a verejnej správy, ktorí sa budú zúčastňovať zasadnutí tieňových tematických programových výborov programu Horizon Europe do konca roka 2020. 
Styčná kancelária SR pre výskum a vývoj v Bruseli (SLORD) v úzkej spolupráci s MŠVVaŠ SR a Generálnym riaditeľstvom pre výskum a inovácie (DG RTD) Európskej komisie pripravuje celonárodné podujatie k zvýšeniu angažovanosti verejnosti k pripravovaným výskumno-inovačným misiám v programe Horizon Europe. Ide o celoeurópsku iniciatívu Európskej komisie, ktorá sa pripravuje na úrovni všetkých členských štátov EÚ. Podujatie, ktoré sa uskutoční v režime „online“, nadviaže na Slovensku na pôvodne pripravované podujatie, ktoré sa malo uskutočniť 12. mája 2020 v Bratislave. Komisia taktiež odporučila členským štátom, aby pripravili online platformu (napr. vo forme dotazníka), prostredníctvom ktorého by sa zainteresované strany mohli bezproblémovo vyjadriť k jednotlivým misiám. Takýto dotazník bol začiatkom apríla spustený vo Fínsku, ktoré si spätnú väzbu pochvaľuje. Zároveň medzi kanceláriou SLORD, J. Myšiakom (SK zástupca v Mission Board na adaptáciu klímy) a jednotlivými národnými zástupcami v podskupinách misijných oblastí prebieha intenzívna komunikácia a spolupráca na rôznych úrovniach. O technickú prípravu by sa postaral SLORD v spoluráci s ďalšími zainteresovanými stranami, podujatie sa uskutoční pod záštitou MŠVVaŠ SR.
V priebehu mája 2020 zástupcovia Styčnej kancelárie SR pre výskum a vývoj v Bruseli absolvovali niekoľko telekonferencií s partnermi zo styčných kancelárií pre výskum a inovácie z krajín V4 (CZELO, PolSCA a NRDIO). Témou diskusie bola príprava ďalšej edície spoločného V4 tréningu pre projektových manažérov pre projekty Horizont 2020, ktorý sa mal uskutočniť v termíne od 20. do 22. apríla 2020 v Bruseli. Pracovníci zároveň finálne identifikovali témy a zástupcov odborných platforiem vrátane zástupcov Európskej komisie, ktorých oslovia pri organizácií nadchádzajúceho školenia pre projektových manažérov. Zároveň boli prijaté také opatrenia, aby sa školenie mohlo uskutočniť v druhej polovici júna 2020. 
Ďalším bodom diskusie bola príprava návštevy predsedov akadémií vied z V4 v Bruseli, ktorá sa uskutoční v termíne od 8. do 10. júna 2020. Predsedovia akadémií vied sa stretnú s predstaviteľmi na vysokej úrovni z Európskej komisie (s komisárkou EÚ pre výskum a inovácie; vzdelávanie, šport a mládež; s generálnymi riaditeľmi generálnych riaditeľstiev (DG RTD, DG JRC); Európskeho parlamentu (ITRE) a ďalšími predstaviteľmi kľúčových zainteresovaných európskych inštitúcií (napr. Európskej rady pre výskum, ERC).

Prezentácia a popularizácia slovenského výskumu a inovácií 
Počas mája 2020 poskytli zástupcovia SLORD viacero odborných vstupov, rád a odporúčaní MŠVVaŠ SR na mimoriadne telekonferencie s vedením Generálneho riaditeľstva pre výskum a inovácie (DG RTD) Európskej komisie k prebiehajúcim alebo pripravovaným opatreniam na národnej a inštitucionálnej úrovni v súvislosti s prepuknutím koronavírusu SARS-CoV-2. V rámci vstupov boli zohľadné výskumno-inovačné aktivity, ktoré prebiehajú na národnej a inštitucionálnej úrovni na Slovensku. Vstupy sú uvedené na portáli Európskej komisie ERAvsCorona – ide o iniciatívu, ktorá je súčasťou 10-bodového Akčného plánu Európskej komisie v boji proti COVID-19. 
Slovenská agentúra pre rozvoj investícií a obchodu (SARIO) v spolupráci so Styčnou kanceláriou pre výskum a vývoj v Bruseli (SLORD) pripravila 7. mája 2020 webinár na tému "ICT in Emergency Situations". Cieľom webinára bolo priblížiť firmám v oblasti IKT možnosti, akými vedia zužitkovať svoje skúsenosti a technologický potenciál v najrôznejších oblastiach súvisiacich s krízovými situáciami, ako napríklad ochrana zdravia, kritickej infraštruktúry a ekonomiky. Webinár prebiehal kompletne v anglickom jazyku.
Vystupujúci:
William Carbone – IBM
Matúš Bakoň – insar.sk
Juraj Gago – iniciatíva Hack Virus
Radovan Hilbert – YMS
Styčná kancelária SR pre výskum a vývoj v Bruseli v spolupráci so slovenskou spoločnosťu AXON Neuroscience (Axon) pripravila online podujatie Science Evening so zameraním na európskych partnerov, ktorého hlavným cieľom bolo predstavenie aktuálneho stavu týkajúceho sa vývoja vakcíny proti ochoreniu COVID-19, na ktorej aktívne pracuje táto slovenská spoločnosť. Na príprave webinára SLORD spolupracoval s pánom Norbertom Žilkom, ktorý okrem AXON Neuroscience pôsobí aj v SAV. Spoločnosť Axon má viac ako 20 rokov skúseností s vývojom bezpečných a imunogénnych peptidových vakcín. Nová vakcína COVID-19 je určená na liečbu infikovaných pacientov a na ochranu zdravých jedincov pred infekciu. Obsahuje iba vybrané epitopy (malé oblasti molekuly) schopné indukovať špecifické bunky a imunitné reakcie inými bunkami. Tým sa zabráni stretu vírusového proteínu s cieľovými ľudskými bunkami, čím sa zabráni vírusu vniknúť do buniek a následne sa šíriť. Webinár prebiehal kompletne v anglickom jazyku.

Prevádzkovanie informačného portálu
Počas mája 2020 boli na webovej stránke SLORD zverejnené viaceré aktualizácie. Pravidelne bol aktualizovaný aj profil SLORD na Facebooku. Za uplynulý mesiac bol rovnako pripravený newsletter, ktorý bol poslaný približne 3.200 kontaktom z prostredia slovenskej vedy, výskumu a inovácií. 

Organizačná a administratívna činnosť v SLORD
Plnili sa všetky administratívne a organizačné úlohy, ktoré súvisia s riadnym chodom kancelárie. 

4.  Stručný priebeh rokovaní, resp. študijného pobytu:
Pre lepšiu prehľadnosť sú aktivity v kapitole 4 rozdelené na dve časti – Konferencie, semináre, workshopy, podujatia a stretnutia. Pri všetkých je uvádzaný dátum, čas a miesto konania, ako aj účastníci, a to tak za SLORD, ako aj za partnerov. Tu je dôležité zdôrazniť, že zápisy a záznamy z väčšiny relevantných podujatí sú priebežne zverejňované na webe SLORD a sú tak dostupné všetkým záujemcom. Preto ich v správe zo ZPC neuvádzam. 

Konferencie, semináre, podujatia

				Máj 2020		
Dátum	Čas	Miesto	Účastník (SLORD)	Účastníci	Podujatie	
5.5.2020	11:30-13:00	online
	Andrej Kurucz, TR	Zástupcovia IGLO, EK a EP	Advancing Healthcare Across Sweden and India
	
7.5.2020	16:00-17:30	online	Andrej Kurucz, TR	Zástupcovia členských štátov, IGLO, priemyslu a akadémie
	Organizácia webináru: ICT in Emergency 
Situations

12.5.2020	10:00-13:00	online	Andrej Kurucz	Zástupcovia výskumno-inovačného ekosystému EÚ	SEREN4:Online Information Day and 
Brokerage event	
18.5.2020	10:00-12:30	online	Andrej Kurucz	Zástupcovia Sub-group: Climate-Neutral & Smart Cities	Sub-group: Climate-Neutral & Smart Cities	
20.5.2020	16:00-17:00	online	Andrej Kurucz	Zástupcovia ČŠ, AK, EK, univerzít a priemyslu	Design Sustainably with Plastics	
27.5.2020	17:30-19:00	online	Andrej Kurucz, TR, MBR	Zástupcovia ČŠ, EK, IGLO	Organizácia Science Evening na tému vývoja
vakcíny proti COVID-19	

Stretnutia a rokovania
				Máj 2020		
Dátum	Čas	Miesto	Účastník (SLORD)	Účastníci	Téma stretnutia	
4.5.2020	9:30-11:30	SLORD (online)	Andrej Kurucz, TR, MBR	Zástupcovia styčných kancelárií z V4	V4 Breakfast
	
4.5.2020	14:30-15:30	SLORD (online)	Andrej Kurucz	Národní (nominovaní) zástupcovia pre iniciatívu EUvsVirus Hackathon / Matchathon	Organizácia iniciatívy EUvsVirus Matchathon-
celoeurópska iniciatíva s cieľom podpory 
inovatívnych riešení pre boj s COVID-19	
4.5.2020	17:00-18:00	SLORD (online)	Andrej Kurucz, TR, MBR	J. Myšiak, M. Černota	Organizácia podujatia so zamernaím na misie	
5.5.2020	09:30-11:30	online	Andrej Kurucz	Zástupcovia IGLO CORE	Zasadnutie IGLO CORE 	
6.5.2020	10:00-11:30	online	Andrej Kurucz	Zástupcovia IGLO 	IGLO Regional WG	
6.5.2020	14:00-15:00	online	Andrej Kurucz	Národní (nominovaní) zástupcovia pre iniciatívu EUvsVirus Hackathon / Matchathon	Organizácia iniciatívy EUvsVirus Matchathon-
celoeurópska iniciatíva s cieľom podpory 
inovatívnych riešení pre boj s COVID-19	
7.5.2020	09:30-12:30	online	Andrej Kurucz, TR, MR	Zástupcovia projektu SK4ERA	Pracovné stretnutie k riadeniu a 
administratíve projektu SK4ERA
	
11.5.2020	14:00-15:30	online
 	Andrej Kurucz 	Nominovaní delegáti pre Klaster VI. HEU	Mandát a povinnosti národného delegáta, 
systém spolupráce	
11.5.2020	16:00-17:00	online	Andrej Kurucz	Národní (nominovaní) zástupcovia pre iniciatívu EUvsVirus Hackathon / Matchathon	Organizácia iniciatívy EUvsVirus Matchathon-
celoeurópska iniciatíva s cieľom podpory 
inovatívnych riešení pre boj s COVID-19	
13.5.2020	15:00-16:00	online
 	Andrej Kurucz 	Nominovaní delegáti pre MSCA HEU	Mandát a povinnosti národného delegáta, 
systém spolupráce	
13.5.2020	16:00-17:30	online
 	Andrej Kurucz 	Nominovaní delegáti pre Klaster V. HEU	Mandát a povinnosti národného delegáta, 
systém spolupráce	
14.5.2020	09:00-10:00	online
 	Andrej Kurucz 	Nominovaní delegáti pre Klaster IV. HEU	Mandát a povinnosti národného delegáta, 
systém spolupráce	
14.5.2020	10:00-14:00	online	Andrej Kurucz	Delegáti ČŠ a AK pre Klaster IV. HEU	Zasadnutie Tieňového programového 
výboru pre Klaster IV. HEU	
14.5.2020	16:30-17:30	online
 	Andrej Kurucz 	Nominovaní delegáti pre Klaster II. HEU	Mandát a povinnosti národného delegáta, 
systém spolupráce	
15.5.2020	14:30-16:00	online	Andrej Kurucz, TR, MBR	Zástupcovia MŠVVaŠ SR, J. Myšiak a M. Černota	Organizácia poduajatia so zameraním na 
výskumno-inovačné misie v HEU na 
Slovensku	
18.5.2020	15:00-16:00	online	Andrej Kurucz	Národní (nominovaní) zástupcovia pre iniciatívu EUvsVirus Hackathon / Matchathon	Organizácia iniciatívy EUvsVirus Matchathon-
celoeurópska iniciatíva s cieľom podpory 
inovatívnych riešení pre boj s COVID-19	
19.5.2020	15:30-16:30	online	Andrej Kurucz	Národní (nominovaní) zástupcovia pre iniciatívu EUvsVirus Hackathon / Matchathon	Organizácia iniciatívy EUvsVirus Matchathon-
celoeurópska iniciatíva s cieľom podpory 
inovatívnych riešení pre boj s COVID-19	
20.5.2020	09:00-15:30	online	Andrej Kurucz	Národní zástupcovia	Zasadnutie Transformačného fóra pre 
partnerstvá v HEU	
21.5.2020	09:30-12:00	online	Andrej Kurucz, TR, MR	Zástupcovia projektu SK4ERA	Pracovné stretnutie k riadeniu a 
administratíve projektu SK4ERA
	
21.5.2020	12:30-13:45	online	Andrej Kurucz	Zástupcovia MŠVVaŠ SR a CVTI SR	Systém národných podporných zložiek pre 
program HEU	
21.5.2020	14:00-15:00	online	Andrej Kurucz	Rektor a zástupcovia UPJŠ	Misia v HEU; synergie s EŠIF; spolupráca 
SLORD-UPJŠ; organizácia podujatí	
22.5.2020	14:00-15:00	online	Andrej Kurucz. TR, MBR	Zástupcovia Alentejo regiónu v PT	Príprava projektového návrhu H2020: 
organizácia podporných aktivít	
25.5.2020	15:00-16:00	SLORD (online)	Andrej Kurucz	Národní (nominovaní) zástupcovia pre iniciatívu EUvsVirus Hackathon / Matchathon	Organizácia iniciatívy EUvsVirus Matchathon-
celoeurópska iniciatíva s cieľom podpory 
inovatívnych riešení pre boj s COVID-19	
26.5.2020	14:00-15:30	online	Andrej Kurucz	Bart Beybuck, Ivana Hocková (FCH JU)	Spolupráca SLORD-FCH JU H2020	
26.5.2020	16:00-17:00	online	Andrej Kurucz	Zástupcovia CVTI SR a iniciatívy EEN	Spolupráca pri príprave brokerage podujatí	
27.5..2020	10:00-11:30	SLORD (online)	Andrej Kurucz	Členovia IGLO SEC	Zasadnutie IGLO SEC (Sekretariát IGLO)	
27.5.2020	12:00-13:30	SLORD (online)
 	Andrej Kurucz 	Nominovaní delegáti pre Klaster I. HEU	Mandát a povinnosti národného delegáta, 
systém spolupráce	
27.5.2020	14:30-17:00	SLORD (online)	Andrej Kurucz	Zastupcovia v Horizontálnej skupiny odborníkov Európskej komisie pre Vesmírny program EÚ	Zasadnutie Horizontálnej skupiny odborníkov
Európskej komisie pre Vesmírny program EÚ	
28.5.2020	10:00-14:30	online	Andrej Kurucz	Zástupcovia Tieňového výboru pre strategické konfigurácie pre prípravu programu Horizon Europe	Zasadnutie Tieňového výboru pre strategické
konfigurácie pre prípravu programu 
Horizon Europe	
28.5.2020	15:00-15:45	online	Andrej Kurucz	Národní (nominovaní) zástupcovia pre iniciatívu EUvsVirus Hackathon / Matchathon	Organizácia iniciatívy EUvsVirus Matchathon-
celoeurópska iniciatíva s cieľom podpory 
inovatívnych riešení pre boj s COVID-19	
28.5.2020	16:30-17:30	online
 	Andrej Kurucz 	Nominovaní delegáti pre Klaster III. HEU	Mandát a povinnosti národného delegáta, 
systém spolupráce	
29.5.2020	09:30-14:30	online	Andrej Kurucz, TR	Zástupcova ČŠ a AK pre Klaster III. HEU	Zasadnutie Tieňového programového výboru 
pre Klaster III. HEU	

5.  Odporúčané závery:

Transformačný proces:

V súvislosti s transformačným prechodom na nadchádzajúce programové obdobie po roku 2020 (2021-2027) a bezproblémovým spustením koordinačnej, poradenskej, projektovej a implementačnej činnosti na národnej a inštitucionálnej úrovni je nevyhnutné, aby všetky zložky národného systému podpory pre zapojenie Slovenskej republiky do rámcových programov EÚ pre výskum a inovácie podrobne monitorovali, analyzovali a vyhodnocovali vývoj politiky EÚ v oblasti výskumu a inovácií a to najmä so špecifickým zameraním na predpokladanú štruktúru, výšku rozpočtu a nové nástroje / schémy rámcového programu Horizon Europe. Je potrebné, aby všetky zložky systému boli dostatočne vopred informované a pripravené adaptovať svoje vnútorné systémy na avizované zmeny a novinky v programe Horizon Europe. Pre zvýšenie úspešnosti čerpania prostriedkov z programu Horizon Europe je nevyhnutné vopred prijať viacero krokov na národnej úrovni (podpora excelentných tímov, preplatenie osobných nákladov, projektová činnosť, vyhľadávanie talentov, inštitucionálna podpora pre zapájanie sa do rámcových programov, atď.) vrátane prípravy spustenia synergických a komplementárnych výziev k programu Horizon Europe na národnej úrovni od úvodného spustenia programu v roku 2021 s využitím finančných prostriedkov EŠIF (VA) a prostriedkov koordinovaných APVV.  
Na úrovni MŠVVaŠ SR podporiť (i) znovuobnovenie pracovnej skupiny (MŠVVaŠ SR, Kancelária NCP, SLORD, národní delegáti) a podporiť vznik (ii) medzirezortnej pracovnej skupiny pre výzvy programu Horizont 2020 resp. „virtuálnej skupiny“ s cieľom identifikovať a podporiť zapojenie slovenských účastníkov v rámcovom programe Horizont 2020. Zároveň sa tým podporí komunikácia a prehľad o aktuálnych výzvach a témach v pracovnom programe rámcového programu Horizont 2020 na roky 2018-2020.  
Je dôležité, aby sa v dohľadnej dobe podporil vznik národných podporných schém, ktoré sú schopné podporiť synergie a komplementárnosť k nástrojom rámcového programu Horizont 2020 (SME Instrument fáza 2, MSCA, ERC a ďalšie) prostredníctvom ocenenia Seal of Excellence s cieľom zvýšiť záujem a účasť slovenských subjektov v programe Horizont 2020.
Podporovať realizáciu a prípravu jednotlivých zložiek národného systému podpory na nadchádzajúci rámcový program EÚ pre výskum a inovácie – koordinačná, implementačná a komunikačná činnosť medzi MŠVVaŠ SR, CVTI SR, národnými delegátmi, NCP, SLORD a ďalšími zložkami systému vrátane spolupráce so zainteresovanými ďalšími rezortmi (príprava na klastre v rámci II. piliera 9. RP) a podporovať prípravu na úrovni SAV, vysokých škôl a univerzít).
Podporovať zapájanie slovenských subjektov do aktivít Európskeho inovačného a technologického inštitútu:
•	zapojenie slovenských subjektov do súčasných alebo vznikajúcich EIT KICs (napr. Žilinská univerzita v rámci novovznikajúceho EIT KIC Urban Mobility); 
•	zapojenie slovenských subjektov do Regionálneho inovačného programu EIT (EIT RIS) a podporiť vznik ďalších tzv. EIT Hubs na ďalších územiach Slovenskej republiky;
•	Zapojenie slovenských predstaviteľov výskumno-inovačnej komunity do správnej rady EIT a do procesu hodnotenia projektových návrhov pod hlavičkou EIT.
Naďalej je potrebné na všetkých úrovniach aktívne podporovať zlepšenie systému podpory účasti Slovenska v rámci programu Horizont 2020. 

6.   Prehľad prinesenej dokumentácie a miesto jej uloženia
Prezentácie z podujatí a pracovných skupín sú priebežne zverejňované na webe SLORD. Publikácie a materiály z podujatí vo fyzickej forme sú umiestnené v príručnej knižnici SLORD a sú k dispozícií prípadným záujemcom. 

7.   Osobitne vyhodnotený očakávaný prínos ZPC
-
8.   Spôsob zverejnenia výsledkov ZPC, prenos získaných informácií
podľa charakteru a potreby

Súhlasím so zverejnením správy na internete

Správu vypracoval: Andrej Kurucz				…………………………………………….
Dátum: 1.6.2020

Správu schválil:  prof. PharmDr. Ján Kyselovič, CSc., generálny riaditeľ